google/wiki40b huggingface dataset:
Blixencrone

Blixencrone var navnet på en dansk og norsk brevadelig slekt.

Historikk

Blixencrone var en norsk brevadelig slekt, med opphav fra slekten Blix. Hans Hanssøn Blix, født 1661 i Gildeskål sønn av Hans Hanssøn Blix og Kirsten Stephensdatter Soop, var en norsk embetsmann og ble utnevnt til etatsråd 1711 og medlem av Slottsloven på Akershus, deltok i utarbeidelsen av matrikkelen av 1724, fikk avskjed 1728, beskyldt for å ha mottatt bestikkelser. Hans Blix ble adlet i 1712 med navnet Blixencrone. Han døde 1. april 1730. Hans eneste sønn forsvant utenlands.
"Patentet af 15. april 1712 for Hans Blixencrone, der som virkelig etatsraad befandt sig i 3. klasse nr. 2, har hovedsagelig skullet give ham navneforandring fra Blix til Blixencrone og kan saaledes anses for baade et navnepatent og et vaabenbrev; dog er formel I anvendt."

"129 Medvirkende til patentets udstedelse har utvivlsomt været modtagerens prætention paa at tilhøre den gamle norske adelsslægt Blix senere Blixencrone (i patentet staar, at han og hans efterkommere skal anses »for rette indfødde Norske Adels Folk«). - Der findes iøvrigt andre etatsraader i det foreliggende materiale, men de var kun titulære (vil normalt fremgaa af det paagældende rangregister) og derfor i 4. rangklasse nr. 5."

Våpen

Blasonering Ifølge Sven Tito Achen "I rødt en gul krone og et hvidt hestehoved med gult seletøj. På hjelmen hestehoved som i skjold."
Hierve el Agua

Hierve el Agua oversatt til «vannet koker», befinner seg i den meksikanske delstaten Oaxaca. Dette er en samling av steinformasjoner som utgjør fossefall. Fossefallene er naturlig dannet av kalsiumkarbonat etter tusenvis av år med vann som kommer opp fra varme kilder.
Petr Čech

Landslaget

Han ble tatt ut i Tsjekkias EM-tropp til EM i Frankrike 2016.
Symfoni nr. 6 (Haydn)

Bakgrunn og instrumentering

Haydn skreiv denne, den første symfonien hans for den nye arbeidsgiveren prins Nikolaus Eszterházy, våren 1761, kort tid etter han ble tilsatt ved hoffet. Familien Eszterházy hadde et glimrende kammerorkester og med det første bidraget for det i symfonisjangeren, utnyttet Haydn talentene deres til det fulle. Haydn brukte her bevisst den kjente tradisjonen fra concerto grosso, som en finn eksempel på fra i verkene til Antonio Vivaldi, Giuseppe Tartini og Tomaso Albinoni som da var på moten ved hoff rundt om i Europa. Alle tre symfoniene (nr. 6, 7 og 8) har lange solopassasjer for blåsere, horn og strykere, inkludert sjeldne soloer for kontrabass og fagott i den tredje satsen. Verket er instrumentert for fløyte, 2 oboer, fagott, 2 horn i D, fiolin I, fiolin II, bratsj, cello, kontrabass og cembalo ad libitum.
Det er ofte indikert at motivasjonen til Haydn var å glede både den nye arbeidsgiverne (ved å lage en referanse til en kjent og populær tradisjon) og, kanskje viktigere, glede musikerne som han trengte velvilje hos. Typisk for denne perioden var at musikere som framførte utfordrende soloparti eller viste uvanlig virtuositet, fikk prispenger for dette. Ved å la alle musikerne få vise virtuositeten sin, spredde han bokstavelig talt rikdommen.

Kallenavn (Le matin)

Kallenavnet på symfonien, som ikke ble laget av Haydn, kommer av den langsomme introduksjonen i åpningssatsen, som skal førestilt en soloppgang. Resten av verket er abstrakt, som de andre symfoniene i serien. Siden den første satsen i denne symfonien ga disse assosiasjonene ble derimot de to andre raskt kalt «middag» og «kveld».
Grunnkretser i Nøtterøy kommune

Grunnkretser i Nøtterøy kommune er delområder og grunnkretser som seksjonerte tidligere Nøtterøy kommune i Vestfold, for folketellingsformål og lignende. I noen tilfeller sammenfalt de med kirkesogn, med valgkretser og med skolekretser.
Nicosia Britannia-katastrofen 1967

Ulykken

Britannia var et charterfly som skulle bringe turister fra Bangkok i Thailand til Basel i Sveits. Flyet mellomlandet i Colombo i Sri Lanka og deretter Bombay i India med planlagt neste stopp Kairo. Mannskapet valgte å fly til Nikosia på grunn av dårlig vær i Kairo. Fyet gjennomførte sitt tredje forsøk på å lande i voldsomt uvær fløy i en høyde nær landsbyen Lakatamia og brast i flammer.
På ulykkestidspunktet hadde begge flygerne overskredet sin maksimale flytid med tre timer. Styrmannen hadde mindre enn 50 timer flytid med Britannia.
To tyske passasjerer (Christa Blümel og Peter Femfert) og to sveitsiske (Veronika Gysin og Nicolas Pulver) passasjerer overlevde starten. Tre av dem ble alvorlig skadet og ble behandlet i FNs feltsykehus i nærheten Nicosia, den fjerde, Nicolas Pulver ble rapportert til å være rimelig uskadd.
VM i bandy 1969

Bandy-VM 1969 ble arrangert i Sverige mellom 8. og 16. februar. Det var det sjette verdensmesterskapet i bandy. Kun tre lag deltok, og det ble spilt en dobbeltserie der alle lagene møttes to ganger. Sovjetunionen vant turneringen og ble verdensmesterne for sjette gang. Kampene ble spilt i Vänersborg, Lidköping, Örebro, Katrineholm og Uppsala.
VM skulle opprinnelig blitt spilt i Norge, men Norges Idrettsforbund oppfordret til boikott av Sovjetunionen etter deres invasjon av Tsjekkoslovakia i 1968. Dermed kunne ikke Norges bandyforbund invitere russerne til Norge, og et VM uten det eneste laget som til da hadde vunnet VM var ikke aktuelt. Sverige tok over VM på kort varsel, men det norske landslaget valgte å bli hjemme.
Wookiee

Wookiee er en fiktiv art fra Star Wars. Arten kom opprinnelig fra planeten Kashyyyk. Til tross for sitt lite intelligente utseende hadde de bevist sin kapasitet gjennom blant annet å ha sittet i den galaktiske republikkens senat. Under imperiets styre var de fleste wookier slaver, selv om noen få gikk frie i galaksen.

Kjente wookier

Den mest kjente wookien er nok Han Solos følgesvenn Chewbacca, som ble en av opprørernes helter.

Psykiske trekk

Lojalitet og tapperhet blir dyrket som de mest ærverdige egenskapene blant wookier. En wookiee kan være både hyggelig og høflig, men har gjerne et voldsomt temperament.
De hvite steinene

«De hvite steinene» er en roman av Margit Sandemo fra 1970. Originalens tittel var «De vita stenarna». Den gikk aller først som føljetong i ukebladet Norsk Ukeblad før den kom i ulike bokformer. Den omhandler trekløvret Ylva, Siri og Mads som kommer til Myrsøkket, alle journalister fra avisen «Nyhetene». Oppdraget er å skrive om et prosjekt bygda har grepe fatt i: Skifer, men de oppdager snart at bygda gjemmer dystrere hemmeligheter enn som så. Romanen er full av kjærlighet, blodskam, gamle uoppklarte mord og fortielser, og den unge vakre Ylva møter sin livs kjærlighet i bygdas utstøtte: Christen Borgestad. Romanen ble utgitt som bok nr 11 i serien «Margit Sandemos beste føljetonger» i 1982.
Sykepleie

Sykepleie er et yrke og en vitenskapelig disiplin som fokuserer på å assistere individer, familier og samfunn i å oppnå, gjenoppnå og vedlikeholde normal helse og funksjon. Sykepleiepraksis omfatter blant annet ansvar for sikkerheten og rekonvalesensen til akutt syke eller skadde mennesker, forebyggende helsetiltak, og behandling av livstruende tilstander i mange forskjellige helsesammenhenger.

Historikk

Den moderne sykepleien fører gjerne sine røtter tilbake til Florence Nightingales innsats under Krimkrigen. I 1901 ble New Zealand det første landet med en offentlig godkjenningsordning av sykepleiere.

Sykepleiefunksjoner

Den forebyggende sykepleiefunksjonen er orientert mot friske mennesker og de som er spesielt utsatt for helsesvikt eller mennesker som er utsatt for komplikasjoner.
Den behandlende sykepleiefunksjon er orientert mot mennesker som er akutt eller kronisk syke av somatiske, psykiske eller sosiale årsaker.
Den lindrende sykepleiefunksjonen vil ivareta alle målgrupper, og har som mål i en konkret situasjon å begrense omfanget og tyngden av belastninger.
Den rehabiliterende sykepleiefunksjonen er orientert mot mennesker hvor sykdom eller skade har ført til behov for ny kunnskap og/eller oppøving av ferdigheter, for å mestre en ny livssituasjon.
Den undervisende sykepleiefunksjonen er orientert mot pleiepersonalet, studenter, pårørende og andre som er helt eller delvis involvert i sykepleien. Hensikten er å sikre kvalitetsmessig sykepleie og faglig utvikling hos dem som deltar i sykepleietjenesten.
Den administrative sykepleiefunksjonen innebærer ledelse av sykepleietjenesten. Hensikten er å sikre hver pasient den nødvendige hjelp av kvalifisert personale, til rett tid slik at driften av enheten innebærer en effektiv utnyttelse av ressursene til pasientenes beste. Ledelse har historisk sett vært en viktig karrierevei for sykepleiere. Sykepleiere innehar i dag ledelsesstillinger på alle nivåer i helsetjenesten. Under tittelen God på fag og ledelse har Norsk Sykepleierforbund de to siste årene hatt fokus på utvikling av ledelseskompetansen hos sykepleiere med lederansvar. Sykepleiere med lederansvar har også sin egen faggruppe, Ledere i sykepleien.
Picassos eventyr

Handlingen

Picassos eventyr er en surrealistisk komedie av AB Svenska Ord der man følger Picassos liv fra vogge til grav.
Perifert venekateter

Et perifert venekateter (PVK), ofte kalt perifer venekanyle selv om kanylen bare er nålen man bruker under innføringen av kateteret, er en plastslange (kateter) som legges inn i en vene, eksempelvis på hånda eller underarmen. Det perifere venekateteret gir en enkel og trygg mulighet for å gi legemidler eller væsker intravenøst. I det norske helsevesenet kalles PVK ofte bare Venflon på grunn av et tidligere brukt handelsnavn.
Et perifert venekateter skilles fra et sentralt venekateter, som settes inn av en lege når pasienten trenger mer intensiv kardiovaskulær overvåkning, for bedre oversikt over væskestatusen, og for å kunne bedre bruke intravenøse legemidler eller væsker.
De perifere venekateterene leveres i flere dimensjoner. Hver dimensjon har sin egen farge på proppen som dekker åpningen for tilførsel av medisiner med sprøyte. Det minste kateteret kalles sommerfugl (butterfly)-nål. De store dimensjonene er velegnet til å gi væske fort inn i venen, mens de tynnere kan være lettere å sette inn i små vener.

Bruksområder

Det perifere venekateteret er ofte brukt til parenteral væsketilførsel, det vil si at det henges opp en pose med vann tilsatt salter, natriumklorid-, Ringer-, eller glukose-oppløsning avhengig av pasientens behov. Fra posen kobles et infusjonssett med dråpeteller og en slange med tilkobling til venekateteret. På slangen er det vanligvis en enkel regulering for væskestrømmen som kan gi mer eller mindre forsnevring av hulrommet i slangen. 
Ved operasjoner er det viktig at magesekken er tom fordi det ofte utløses brekningsreflekser når pasienten er i ferd med å våkne fra narkosen. Væsketilførsel før og under operasjoner bør derfor gjøres rett i blodårene og ikke som drikke.
Det finnes flere oppløsninger med næring som kan gis med perifert venekateter når pasienten ikke kan få i seg næring på annen måte.
Ved blodtap som ved blødninger kan manglende væske i blodårene gi farlig lavt blodtrykk; hypovolemisk sjokk. Tilførsel av væske direkte i venene forebygger slik sjokkutvikling. 
Under seksdagerskrigen og Vietnamkrigen ble en soldat i hver patrulje og tropp opplært til å sette opp intravenøst drypp med perifert venekateter. Dette ga dramatisk reduserte dødstall ved skader. 
Eldre pasienter på sykehjem som har kort tid igjen å leve får enkelte ganger intravenøs væsketilførsel fordi man er redd for at pasienten tørster når det ikke er mulig å få i ham eller henne drikke. Erfaring tyder på at disse pasientene ikke opplever tørste i denne situasjonen. En vanlig bivirkning av væsketilførsel til disse pasientene er at det oppstår væske i luftrommene i lungene, lungeødem, som kan gi en raskt innsettende forverring og død.
Nyttig idiot

Nyttig idiot i entall eller flertall er et uttrykk som brukes i politisk sjargong for å betegne noen som oppleves å bli manipulert av en politisk bevegelse eller annen maktgruppe til, uten selv å forstå det, å gå deres ærend.

Historie og bruk

Opphavet til uttrykket er uklart. Det er ofte blitt tilskrevet Vladimir Lenin til å beskrive vestlige reportere og reisende som i Vesten ga sin støtte til Sovjetunionen i dens politiske veivalg, men det finnes ingen dokumentasjon på dette. Uttrykket har vært benyttet på russisk i hvertfall siden 1941. I boken De besatte, utgitt allerede 1871-1872, formulerer Fjodor M. Dostojevskij seg på denne måten når han skildrer et revolusjonært møte: «- Slik kan bare en narr tale! fór den kvinnelige studenten opp. - Han er nok en narr, men han er nyttig for saken, hvisket madame Virginskaja.»
I USA ble uttrykket første gang brukt i 1948 i en artikkel om italiensk politikk i The New York Times, og deretter ikke før i 1961. Uttrykket finnes også på fransk, «idiots utiles», og benyttet først antagelig i samme tidsrom, rett etter den andre verdenskrig.
I eksempelvis Danmark er uttrykket blant annet blitt benyttet av flere om venstreorienterte fredsbevegelse som trodde at de støttet fredsprosessen, men i virkeligheten gikk Sovjetunionens ærend under den kalde krigen, liksom uttrykket har vært benyttet om personer som under den kalde krigen lot seg manipulere til å fremme østblokkens interesser og om personer som under Muhammedkarikaturene i Jyllands-Posten lot seg manipulere av andre staters/interesseorganisasjoners interesser. I Norge ble rettspsykiateren betegnet som nyttig idiot senest i 2012.
Limits (Pænda-sang)

Bakgrunn

Sangen er skrevet av låtskriveren og musikkprodusenten Gabriella Horn, bedre kjent under artistnavnet Pænda. Sangen er en av låtene på albumet Evolution II som ble utgitt 26. april 2019. På forespørsel fra kringkasteren ORF sendte hun høsten 2018 inn «Limits» til vurdering for Eurovision Song Contest , og ORF valgte sangen til Østerrikes bidrag i konkurransen.
«Limits» er en popballade som forteller om hvordan Horn i sin iver og lidenskap for musikk presset seg forbi alle sine grenser, helt til grensen for fullstendig utmattelse. Sangen forteller om hennes sårbarhet og erkjennelsen om at hun måtte ta en pause og ikke presse alle grenser.
I januar 2019 ble Østerrike trukket til å delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Østerrike hadde startnummer 9. «Limits» ble imidlertid ikke blant de ti beste i semifinalen, og kvalifiserte seg dermed ikke til finalen lørdag 18. mai.
Blacksheeps (album)

Blacksheeps er et musikkalbum med The BlackSheeps, utgitt i oktober 2009. Dette er bandets debutalbum.
Molotovcocktail

Molotovcocktail (finsk: Polttopullo eller Molotovin koktaili, navngitt etter Vjatsjeslav Molotov, sovjetisk utenriksminister) er en ironisk betegnelse på en flaske med brennbart stoff, ofte bensin, og med en fille stappet ned i flaskehalsen til lunte. Når lunten var tent ble flasken kastet som håndgranat. Når molotovcocktailen treffer målet, knuses flaska av sammenstøtet og væsken blir antent. Den ble først brukt og fikk sin betegnelse av finske soldater i vinterkrigen (1939-1940).
Molotovcocktailer er raske, enkle og billige å framstille og blir brukt ved opptøyer, geriljakriger, i gatekamper og ved brannstiftelser. Ettersom ilden fra en molotovcocktail er forholdsvis kortvarig, og branntemperaturen relativt lav, er den et relativt lite effektivt redskap for brannstifting sammenlignet med lignende våpen.

Historie

Våpenet ble første gang brukt i den spanske borgerkrigen (1936–1939), men da ikke under navnet molotovcocktail.
Navnet dukket først opp da finske soldater brukte våpenet mot sovjetiske panserkjøretøyer under vinterkrigen vinteren 1939–1940. Våpenet fikk da navn etter Vjatjeslav M. Molotov, som var sovjetisk regjeringssjef og utenriksminister. Selve grunnen til at denne brannbomben ble kalt molotovcocktail var at Vjatsjeslav Mikhajlovtsj Molotov var mannen som beordret bombingen av Helsingfors. Det han sa til verdenspressen var at de sovjetiske bombeflyene hadde sluppet «matforsyninger» over Helsingfors, noe som ikke var sant, og da de sovjetiske stridsvognene kom bød de finske soldatene dem på «molotovcocktailer». Den finske hæren startet industriell framstilling av molotovcocktailer, som ble sendt til fronten sammen med de nødvendige fyrstikkene. 
Molotovcocktailer var mye anvendt under den andre verdenskrig. Blant annet spilte bruken av disse en stor rolle ved Warszawagettoens opprør mot den tyske okkupasjonen i 1943.
Jutulsessen

Jutulsessen er et stort fjell Dronning Maud Land, beliggende 235 km fra kysten i Gjelsvikfjella i Fimbulheimen. Høyeste topp ligger 2 370 moh.
Jutulsessen har et stabilt innlandsklima med moderate temperaturer til Antarktis å være. Årlig middeltemperatur ligger rundt –25ºC og om sommeren kan temperaturen nå 0ºC. Minimumstemperaturen om vinteren kan nå –50ºC. Vind- og nedbørsnivået er moderat.
I Jutulsessen hekker både snøpetrell (Pagodroma nivea), antarktispetrell (Thalassoica antarctica) og sørjo (Catharacta maccormicki).
Området ble flyfotografert av den tyske antarktisekspedisjonen 1938–39 og kartlagt av Maudheimekspedisjonen 1949–52 og den norske antarktisekspedisjonen 1956–60. Den norske forskningsstasjonen Troll ble etablert i 1989 på 1 270 meters høyde i Jutulsessen.
Youth in Revolt

Handling

Nick Twisp (Michael Cera) er en ensom tenåring som liker klassiske bøker, filmer med undertekst og som aspirerer til å bli forfatter. Han har et elendig forhold til begge foreldrene (Jean Smart og Steve Buscemi), som er skilt og har nye, usympatiske kjærester. Men han ser et glimt av håp når han møter og forelsker seg i vakre og søte Sheeni (Portia Doubleday), som han har mye til felles med. De starter en sommerflørt, men når Nick må dra, vil ikke Sheeni starte et avstandsforhold fordi hun helst vil ha en bad boy. Så Nick bestemmer seg for å skape et alter ego, Francois Dillinger, en rebelsk versjon av ham selv som gjør alt Nick ikke tør å manne seg opp til. Og hans nye jeg er svært oppsatt på å overbevise Sheeni om at han er den rette for henne.
Londonderry Air

Norsk versjon

Yngvar Johansen har skrevet en kristen norsk tekst. På norsk bærer den tittelen «På tidens hav».
Pamperis

Levevis

Larvene utvikler seg trolig på bambus i slekten Chusquea, i likhet med de fleste andre Pronophilina.

Utbredelse

Arten lever i Chile.
Najd

Najd (arabisk نجد , høylandet), også transkribert Nejd eller Nedsjd, er en region i det indre av Den arabiske halvøy som omfatter kjerneområdet av Saudi-Arabia. Den dekker et område på ca. 1,1 mill. km². Najd er et platå som skråner nedover fra vest mot øst. Det har en høyde på mellom 762 og 1525 moh. Den saudiarabiske hovedstaden Riyadh og byene Buraidah, Unaizah og Ar-Rass ligger her.
På midten av 1700-tallet ble Najd sentrum for wahhabittene, som utvidet riket under Ibn Saud. Emiratet Nedsjd eksisterte fra 1818 til 1891. I 1921 ble Najd et sultanat og i 1927 kongerike. Fra 1925 kom det i personalunion med Hejaz, og i 1932 fikk denne staten navnet Saudi-Arabia.
Karam Prakash av Sirmur

Karam Prakash (ukjent fødselsår, død 1826) var raja av staten Sirmur i Punjab fra 1793 til 1815. Han var rajput og hindu. Karam Prakash var sønn av raja Pratit Prakash og etterfulgte sin barnløse eldre bror Da'arm Prakash etter at han falt på slagmarken.
Raja Karam Prakash anses som en svak hersker, som ble møtt med opprør. I 1803 ble han avsatt av en yngre bror, Ratan Singh. Raja Karam Prakash påkalte hjelp fra gurkhaene, men selv om disse avsatte broren, gjeninnsatte de ikke Karam Prakash, som måtte han ha hjelp av britene slik at han i 1804 kunne vinne tilbake tronen. I 1815 abdiserte han til fordel for sin eldste sønn, Fateh Prakash. Han gikk deretter i eksil.
Norsk Ergoterapeutforbund

Norsk Ergoterapeutforbund er et fagforbund som organiserer vel 3 500 ergoterapeuter i Norge. Ergoterapi er den helsefaglige termen som beskriver aktiviteten til en ergoterapeut. Forbundet benyter kortformen Ergoterapeutene.
Medlemsoversikten viser at om lag en tredjedel av medlemmene i forbundet er ansatt i kommunehelsetjenesten og cirka en fjerdedel er ansatt i spesialisthelsetjenesten. De øvrige er ansatt blant annet i NAV, bedriftshelsetjenester, barnehager og i skoler og utdanningssystemet. 
Forbundet ledes av Nils Erik Ness  som overtok etter Mette Kolsrud på landsmøtet i forbundet 19. november 2014, og ble gjenvalgt på landsmøtet i Trondheim 10. november 2017. Ness har sitt daglige virke på  Forbundskontoret, som har 10 ansatte og ledes av generalsekretær Toril Laberg.
Ergoterapeuten er forbundets tidsskrift. Redaksjonen til Ergoterapeuten er en del av forbundskontoret, men tidsskriftet er redaksjonelt uavhengig og utkommer i seks nummer årlig. Bladet vektlegger ergoterapifaglig stoff, organisasjonsstoff og helse- og sosialpolitikk. Else Merete Thyness er redaktør.
Unio er Norsk Ergotertapeutforbunds hovedorganisasjon. Unio er landets nest største hovedorganisasjon på arbeidstakersiden med 295.621 medlemmer og ti medlemsforbund. 
Forbundet ble etablert 19. juni 1952 som Norges Arbeidsterapeuters Landsforbund, og byttet navn i 1975 da stillingstittelen ble endret fra arbeidsterapeut til ergoterapeut. Dagens navn er fra 1991.
ABM-utvikling

ABM-utvikling – Statens samordnings- og utviklingsorgan for arkiv, bibliotek og museum var en norsk statlig etat, opprettet 1. januar 2003 ved sammenslåing av Statens bibliotektilsyn, Riksbibliotektjenesten og Norsk Museumsutvikling. ABM-utvikling var organisert under Kulturdepartementet og ledet av et eget styre med representanter fra Kulturdepartementet, Miljøverndepartementet og Kunnskapsdepartementet. 
Etaten fungerte som rådgivende organ overfor Kulturdepartementet i saker om arkiv, bibliotek og museum, og hadde ansvar for gjennomføringen av politiske vedtak i sektorene. Den hadde også en viktig funksjon for utvikling av arkiv, bibliotek og museum, blant annet gjennom tildeling av prosjektmidler. ABM-utvikling hadde også i oppgave å samle inn statistikk fra ca. 5 500 biblioteker, museer og arkiver. Museene søkte om driftsmidler fra Kulturdepartementet og rapporterte bruken av dem gjennom statistikksystemet til ABM-utvikling. Organisasjonen arbeidet også med utvikling av arkiv utenfor Arkivverket, med fotobevaring og andre kulturvernoppgaver.
ABM-utvikling holdt til i Oslo, i Observatoriegata 1B som er tilbygget til Nasjonalbiblioteket. 
Organisasjonen ble omorganisert på ny i 2010, da deler av virksomheten ble besluttet overført til Nasjonalbiblioteket og Norsk vitenskapsindeks, mens den resterende og største delen fra 1. januar 2011 ble innfusjonert som en del av Norsk kulturråd. Samtidig overtok Anne Aasheim som direktør for det nye, sammenslåtte organet under navnet Norsk kulturråd. Som en direkte følge av den politiske beslutningen om den nye omorganiseringen, sendte ABM-utviklings styre ut en pressemelding 17. februar 2010, der de kunngjorde at styret gikk av.